மூன்று வயதில் போலியோவினால் பாதிக்கப்பட்டு கால்கள் செயல்பாடற்று போயுள்ளது. இரு மகள்களுக்கு பின், அடுத்தும் பெண் பிறந்த விரக்தியில் ‘போதும் பொண்ணு’ என்று மூன்றாவது மகளுக்கு போதும்பொண்ணின் பெற்றோர்கள் பெயர்சூட்டினாலும், அவரை கூட்டிக் கொண்டு கோயில், குளம் என்றும் ஆஸ்பத்திரி ஆஸ்பத்திரியாக காண்பித்துள்ளனர். அதற்கு மேல், வைத்தியம் பார்க்க குடும்பச் சூழல் ஒத்துழைக்காமல் போயுள்ளது.